ناحیەی ئەترویش

ناحیەی ئەترویش یان ناحیەی مزووری (بە عەرەبی: ناحیة اتروش، بە ئینگلیزی: Atruish subdistrict) یەکێکە لە ناحیەکانی قەزای شێخان لە پارێزگای دھۆک لە ھەرێمی کوردستان لە عێراق. ناوەندەکەی شارۆچکەی شێخانە. شارەدێی ئەترویش ناوەندی ئەم ناحیەیە.

 ناو 
 ناوی ئەم ناحیە لە ناوەندەکەیەوە وەرگیراوە کە ئەویش شارەدێی ئەترویشەوە.
 لە سەردەمی دەسەڵاتی حکومەتی عێڕاقدا پێی دەووترا ناحیەی مزووری لەبەرئەوەی ھەرە زۆری دانیشتوانی ئەم ناحیەیە سەر بە ھۆزی مزوورین.

 مێژوو 
 ناحیەی ئەترویش لە ڕووی کارگێڕییەوە بە کۆنترین ناحیە دادەنرێت لە قەزای شێخاندا، ھەتا کۆتای حکومڕانی پاشایەتی عێراق، ناحیەکە سەر بە قەزای دھۆک بوو، بەڵام لە سەرەتای سەردەمی کۆماریدا ئەم ناحیە بە قەزای شێخان لکێندرا.

 جوگرافیا 
سنوری ناحیەی ئەترویش، لە باکوورەوە ناحیەی چەمانکێ، لە باشوورەوە ناحیەی ناوەندی قەزای شێخان، لە ڕۆژھەڵاتەوە ناحیەی گردەسێن و ناحیەی ناوەندی قەزای ئاکرێ، لە ڕۆژاواوە ناحیەی زاویتە و ناحیەی فەیدیێیە.

 دانیشتوان 
 پێکھاتەی نەتەوەی ئەم ناحیەیە زۆرینەی کورد و کەمینەیەک ئاشوورییەکان تێدا دەژین.

 کارگێڕی 
لە ڕووی کارگێڕییەوە ئەم ناحیە پێک ھاتووە لە (٨١) گوند.

ئەمانەش ببینە
 ناحیەی شێخان
 ناحیەی ئەترویش
 ناحیەی قەسرۆک
 ناحیەی زێلکان
 ناحیەی باعەدرێ

 سەرچاوەکان 

پۆل:جوگرافیای باشووری کوردستان
پۆل:شوێنە ئاوەدانەکانی باشووری کوردستان
پۆل:نیشتەجێبوونی کوردەکان لە عێراق
پۆل:ناحیەکانی ھەرێمی کوردستان
پۆل:ناحیەکانی باشووری کوردستان
پۆل:شوێنە ئاوەدانەکانی پارێزگای دھۆک